
ที่
มท ๐๘๒๑.๔/ว                                    

ถึง
 สำนักงานส่งเสริมการปกครองท้องถิ่นจังหวัด ทุกจังหวัด

ตามหนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๐.๔/ว ๕๙๘๒ ลงวันที่
๒๓ ธันวาคม ๒๕๖๘ แจ้งการดำเนินการป้องกันและลดอุบัติเหตุทางถนนช่วงเทศกาลปีใหม่ พ.ศ. ๒๕๖๙
โดยขอความร่วมมือจังหวัดแจ้งองค์กรปกครองส่วนท้องถิ่นสนับสนุนและร่วมดำเนินการป้องกัน
และลดอุบัติเหตุทางถนนช่วงเทศกาลปีใหม่ ระหว่างวันที่ ๓๐ ธันวาคม ๒๕๖๘ -๕ มกราคม ๒๕๖๙
ตามแผนบูรณาการป้องกันและลดอุบัติเหตุทางถนนช่วงเทศกาลและช่วงวันหยุด พ.ศ. ๒๕๖๙ นั้น

ในการนี้ เพื่อเป็นการสร้างขวัญและกำลังใจแก่ข้าราชการและลูกจ้างถ่ายโอนภารกิจสถานีอนามัยเฉลิมพระเกียรติ ๖๐ พรรษา นวมินทราชินี และโรงพยาบาลส่งเสริมสุขภาพตำบล กรมส่งเสริมการปกครองท้องถิ่น จึงขอซักซ้อมแนวทางปฏิบัติการดำเนินการและการเบิกจ่ายเงินค่าตอบแทนแก่เจ้าหน้าที่ที่ปฏิบัติงาน
ให้แก่หน่วยบริการสาธารณสุขขององค์กรปกครองส่วนท้องถิ่น ดังนี้

๑. เตรียมความพร้อมทั้งด้านบุคลากร ครุภัณฑ์ วัสดุอุปกรณ์ทางการแพทย์และสาธารณสุข
ให้อยู่ในสภาพพร้อมใช้งานในการช่วยเหลือผู้ประสบอุบัติเหตุ และเตรียมความพร้อมของระบบการช่วยเหลือและเยียวยาผู้ประสบเหตุ ณ จุดเกิดเหตุของแต่ละพื้นที่

๒. จัดทำคำสั่งมอบหมายบุคลากรให้ปฏิบัติงานให้ปฏิบัติงานด้านการแพทย์และสาธารณสุขในช่วงเทศกาลปีใหม่ พ.ศ. ๒๕๖๙ ระหว่างวันที่ ๓๐ ธันวาคม ๒๕๖๘ - ๕ มกราคม ๒๕๖๙ ทั้งในที่ตั้ง
ของหน่วยบริการสาธารณสุขและนอกหน่วยบริการสาธารณสุข


ทั้งนี้ การพิจารณาค่าตอบแทนเพื่อเป็นขวัญและกำลังใจแก่เจ้าหน้าที่ที่ปฏิบัติงานในช่วงเทศกาล
ปีใหม่ พ.ศ. ๒๕๖๙ ระหว่างวันที่ ๓๐ ธันวาคม ๒๕๖๘ - ๕ มกราคม ๒๕๖๙ ให้กับหน่วยบริการสาธารณสุขทั้งในที่ตั้ง
ของหน่วยบริการสาธารณสุขและนอกหน่วยบริการสาธารณสุข ให้นำแนวทางปฏิบัติตามหนังสือกระทรวงมหาดไทย ด่วนที่สุด ที่ มท ๐๘๐๙.๓/ว ๔๐๑๗ ลงวันที่ ๑๑ เมษายน ๒๕๖๗ ประกอบหลักเกณฑ์และวิธีการตามที่กำหนด
ในหนังสือกระทรวงสาธารณสุข ที่ สธ ๐๒๑๑/๓๒๔๗๔ ลงวันที่ ๒๘ พฤศจิกายน ๒๕๖๘ มาใช้บังคับโดยอนุโลม รายละเอียดปรากฏตาม QR CODE และ URL ท้ายหนังสือฉบับนี้

